पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड मुख्यालय के मुख्य सड़क पर तहसील चार दीवारी के पास रखे केबिनों में मंगलवार को शाम करीब 6 बजे शॉर्ट सर्किट से आग लग गई। इससे करीब 5-6 केबिन एवं उसमें रखा लाखों रुपए का सामान जलकर नष्ट हो गया। 33 केवीए लाइन के जंपर पर पक्षी के बैठने से हुए शार्ट सर्किट से उठी चिंगारी केबिनों के आगे बनाए छपर पर गिरी और इससे आग फैल गई।
आग से आस-पास रखे 5-6 केबिन एवं उसमें मनिहारी का लाखों रुपए का रखा सामान जलकर नष्ट हो गया। आग विकराल होने एवं तेज हवा होने से तथा कस्बे के बीचों-बीच आगजनी की घटना होने से एक बार तो सभी की सांसें फूल गई। लेकिन आग की लपटें देखकर गांव के लोग दौड़कर आए तथा पानी एवं रेत डालकर आग पर काबू पाया। आग पर काबू पाए जाने पर सभी ने राहत की सांस ली।
उपखंड मुख्यालय होने के बावजूद भी दमकल की व्यवस्था नहीं है, इससे ग्रामीण क्षेत्र में आग पर काबू पाना मुश्किल हो जाता है। स्थानीय लोगों व जनप्रतिनिधियों द्वारा कई बार दमकल मुहैया करवाने की मांग की गई बावजूद इसके व्यवस्था नहीं हो पाई है। इस दौरान सेड़वा तहसीलदार मानाराम मेघवाल, पटवारी केसाराम धनदे, पुलिस प्रशासन के जवान सहित सैकड़ों लोगों के सहयोग से आग पर काबू पाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn